Държавен вестник, бр. 48, 2022 г., стр. 149

БРОЙ  48	
Д Ъ Р Ж А В Е Н  В Е С Т Н И К 	
СТР.  149  
Разгледана по същество, жалбата е осно­
вателна.
С писмо от 6.07.2020 г. управителят на НЗОК 
е изпратил на председателя на Управителния 
съвет на Българския лекарски съюз проект 
на „Изисквания на Националната здравно­
осигурителна каса (НЗОК) при лечение на 
хроничен вирусен С хепатит при болни над 
18-годишна възраст в извънболничната по­
мощ“ за съгласуване. С писмо от 8.07.2020 г. 
председателят на Управителния съвет на 
Българския лекарски съюз е отговорил, че 
съгласува положително проекта.
Обжалваните изисквания съдържат прави­
ла за издаване и заверяване на протоколите 
за започване и продължаване на лечение на 
инфекцията с НСV при болни над 18-годишна 
възраст; индикации за лечение; критерии за 
започване на лечение; изключващи критерии 
и съображения; лечебно-диагностичен алго­
ритъм: терапевтични схеми при различни 
генотипове на инфекцията, схеми на лечение 
при пациенти с НСV инфекция с компенси­
рана чернодробна цироза, нелекувани или 
лекувани преди, но не и с ДДАС; лечение 
на пациенти с декомпенсирана чернодробна 
цироза; лечение на пациенти, неотговорили 
на предишно антивирусно лечение с ДААs, 
лечение на пациенти с посттрансплантаци­
онен рецидив на НСV инфекцията, лечение 
с ДДАС при специални групи от пациенти; 
мониториране на ефективността на терапията; 
проследяване на пациенти след постигане на 
траен вирусологичен отговор и общи изисква­
ния. В Изискванията е посочено, че са разра­
ботени на основание чл. 58 от Националния 
рамков договор № РД-НС-01-4 от 23.12.2019 г. 
за медицинските дейности между Национал­
ната здравноосигурителна каса и Българския 
лекарски съюз за 2020 – 2022 година, както 
и че същите влизат в сила от 15.08.2020 г. и 
отменят действащите изисквания.
С Решение № РД-НС-04-74 от 27.07.2020 г. 
на Надзорния съвет на НЗОК – т. 7, взето 
на основание чл. 15, ал. 1, т. 5 от Закона за 
здравното осигуряване във връзка с чл. 58, 
ал. 3 от Националния рамков договор меж­
ду Националната здравноосигурителна каса 
и Българския лекарски съюз за 2020 – 2022 
година, са утвърдени оспорените Изисквания. 
Същите са утвърдени и от управителя на 
НЗОК, видно от текста и положения подпис 
на титулната страница на представения с 
административната преписка екземпляр от 
Изискванията. С молба от 16.03.2021 г. (л. 249) 
процесуалният представител на ответника е 
уведомил съда, че при извършена проверка 
от дирекция „Информационни технологии и 
системи за здравноосигурителни плащания“ 
се установи, че посочените Изисквания са 
публикувани на интернет страницата на НЗОК 
на 4.08.2020 г., за което е представено и до­
казателство – скрийншот (л. 251), от който е 
видна и промяна на 26.11.2020 г., състояща 
се в свалянето на Изискванията от интернет 
страницата на НЗОК вследствие спиране на 
изпълнението им от състав на Върховния 
административен съд и публикуване на пред­
ходните изисквания.
Оспорените Изисквания не са обнародвани 
в „Държавен вестник“.
Обжалваният акт е издаден от компетент­
ния орган съгласно чл. 58, ал. 3 във вр. с 
ал. 1 от Националния рамков договор между 
Националната здравноосигурителна каса и 
Българския лекарски съюз за 2020 – 2022 го­
дина (НРД) – управител на НЗОК, за когото 
е предвидено, че утвърждава Изисквания за 
издаване на протоколи за провеждане на 
лечение по конкретни заболявания и групи 
лекарствени продукти след решение на Над­
зорния съвет и предварително съгласуване 
с Българския лекарски съюз. В случая са 
спазени цитираните процесуални норми за 
съгласуване и за предварително решение на 
Надзорния съвет. Не е спазена нормата на 
чл. 58, ал. 4 НРД за публикуване на Изисква­
нията на интернет страницата поне 15 работни 
дни преди датата на влизане в сила, тъй като 
между датата на публикуване – 4.08.2020 г., и 
15.08.2020 г. няма 15 работни дни, нито изис­
кването на чл. 58, ал. 5 НРД за уведомяване 
на изпълнителите на медицинска помощ в 
срок не по-малък от 7 дни преди влизането 
в сила на Изискванията чрез РЗОК.
Настоящият съдебен състав намира, че 
оспорените Изисквания на НЗОК, утвърдени 
от директора на НЗОК, по своето естество 
представляват нормативен административен 
акт по смисъла на чл. 75, ал. 1 АПК. Според 
определението, съдържащо се в тази разпоред­
ба, нормативните административни актове са 
подзаконови административни актове, които 
съдържат административноправни норми, от­
насят се за неопределен и неограничен брой 
адресати и имат многократно правно дейст­
вие. Оспореният пред съда акт отговаря на 
всички изисквания по чл. 75 АПК, тъй като 
съдържа административноправни норми. По 
своето естество съдържащите се в изисква­
нията правила за поведение представляват 
административноправни норми. На следващо 
място, Изискванията се отнасят за неопре­
делен и неограничен брой адресати – освен 
изпълнителите на медицинска помощ и физи­
ческите лица, страдащи от хроничен вирусен 
С хепатит над 18 години, за чието лечение 
Изискванията съдържат множество правила. 
Макар с тях да се регламентират отношения, 
касаещи само пълнолетни лица, страдащи 
от определено заболяване, не може да се 
приеме, че адресатите на акта са персонално